تورکیه‌نین تهران ائلچیلیگی مدنیت و تانیتیم مشاویری نوری شیمشک‌لر، ایرانلیلاری، "قونشولاری ایله بیرلیکده تورکیه‌یه گلمه‌یه" چاغیردی.
شیمشک‌لر، تهران‌داکی ایران تلویزیون کنفرانس سالونوندا تورکیه هتلچیلر بیرلیگی‌نین تشکیل ائتدیگی، تهران 2.جی الوسلارآراسی تورکیه توریزم کنفرانسینداکی چیخیشیندا،
"پرزیدنتیمیز رجب طیب اردوغان، تورکیه توریزم سئکتورو اوچون 'قونشونو آل گل' کامپانیاسی باشلاتمیش‌دیر. ایران‌لی‌لاری 'قونشولارییلا بیرلیکده تورکیه‌یه دعوت ائدیریک" دئدی.
تورکیه‌لی‌لر و ایران‌لی‌لارین، تاریخین مختلیف دؤورلرینده بیرلیکده یاشادیق‌لارینا دقت چئکن شیمشک‌لر، "بیز بیر عائله‌دکی قارداش‌لار کیمیییک" دئدی.
15  جولای چئوریلیش گیریشیمی سببیله 2016-.جی ایلده توریزم سئکتوروندا یاشانان اولومسوزلوقلارا باخمایا‌راق ایران‌دان تورکیه‌یه 1 میلیون 680 مین توریستین گلدیگینی بیلدیرن شیمشک‌لر، بونون باش‌لی باشینا ایکی اؤلکه آراسین‌داکی دوست‌لوغو اورتایا قویدوغونا وورغو ائتدی.
تورکیه هتلچیلر بیرلیگی خاریجی ایلیشکیلر یؤنه‌تیجیسی فربال یامان دا، تورکیه‌یه گلن توریست سیرالاماسیندا ایرانلیلارین ایلک 5ده یئر آلدیغینا دقت چئکه‌رک، بو ایل ایران‌لی توریست ساییسی‌نین 2 میلیونا چیخماسی‌نین گؤزلنیلدیگینی قید ائتدی.
تورکیه‌دکی هتل نماینده‌لری ایله ایران‌لی توریزم آژانسلارینی بولوشدورمایی هدفله‌ین پروگراما تورکیه‌دن 40دان چوخ هتل ایشلتمه‌چی‌سی، ایران‌دان 400 دولاییندا توریزم ژانسی یئتکی‌لی‌سی قاتیلدی.
